Rudnik nad Sanem
Rudnik nad Sanem (kuni 1997. aastani Rudnik) on linn Poolas Podkarpacie vojevoodkonnas Nisko maakonnas, Rudnik nad Sanemi valla halduskeskus. Rudnik nad Sanem asub Sani jõe vasakul kaldal, Niskost umbes 11,5 km kagus ja Rzeszówi kesklinnast ligikaudu 49 km põhjakirdes. Rudnik sai linnaõigused 1552. aastal. Esimese Poola jagamise tulemusel läks linn 1772. aastal Austria keisririigi võimu alla.